Haličo ir Černigovo žygis į Lietuvą

Haličo ir Černigovo žygis į Lietuvą – 1238 m. rudenį – 1239 m. žiemą vykęs slavų valstybių kariaunų (Černigovo kunigaikštystės ir Haličo-Voluinės kunigaikštystės) plataus masto karo žygis į Lietuvą. Kampaniją inicijavo Černigovo kunigaikštis Michailas Vsevolodovičius, į pagalbą pasitelkęs Haličo-Voluinės pajėgas. Žygis sutapo su sėkminga Vladimiro kunigaikščio Jaroslavo kampanija prieš neseniai Lietuvos kariuomenės užimtą Smolenską bei pakartotiniu mongolų įsiveržimu į Mordoviją ir Riazanės kunigaikštystę, Muromo ir Gorodeco sugriovimu.Храпачевский Р. П. «Военная держава Чингисхана» , М. 2004, п.18.3

 Istorija 
1238 m. Vladimiro kunigaikštystės kariuomenė patyrė didelį pralaimėjimą mongolams mūšyje prie Sitės upės (dab. Rusijos Federacijos Tverės ir Jaroslavlio sritys), taip pat tais pačiais metais mirė Smolensko kunigaikštis Sviatoslavas Mstislavičius.Войтович Л. В. РЮРИКОВИЧІ. МОНОМАХОВИЧІ. СМОЛЕНСЬКА ГІЛКА  Lietuvos valdovas Mindaugas pasinaudojo šia galimybe ir užėmė Smolenską. Sužinojęs apie tai, Vladimiro kunigaikštis Jaroslavas surinko likusias pajėgas ir netikėto antpuolio metu užėmė Smolenską. Įrašas apie tai, kad savo vietininku jis paskyrė Vsevolodą Mstislavičių, datuojamas 1239 m., nors po to įvykusios Aleksandro Jaroslavičiaus vestuvės su Aleksandra Brečislavovna datuojamos 1238 m.

1238 m. pabaigoje (arba 1239 m. pradžioje) Černigovo kunigaikščio Michailo iniciatyva buvo surengtas karo žygis į Lietuvą. Užpuolikai įsiveržė iš pietų. Žygyje dalyvavo Haličo kariauna, kurioje buvo ir tuo metu 12 metų amžiaus sulaukęs Rostislavas Michailovočius (), taip pat Černigovo pajėgos. TyrinėtojaiВойтович Л. В. РЮРИКОВИЧІ. ОЛЬГОВИЧІ . būtent su šiuo žygiu sieja dviejų Seversko Černigovo kunigaikščių žūtį: Romano Igorevičiaus sūnaus Michailo ir Vladimiro Igorevičiaus anūko Sviatoslavo Vsevolodovivičiaus. Kitų žygio detalių aprašymo neišliko.

Išvykus kariaunai ir vietos bajorams, Volynės kunigaikštis Danielius Haličietis pasinaudojo proga ir visiškai perėmė Haličo kontrolę. Iš žygio grįžusiam Rostislavui teko gelbėtis ir bėgti į Vengriją.

 Išnašos 

Kategorija:LDK karai
Kategorija:Haličo-Voluinės kunigaikštystė
Kategorija:Mūšiai Lietuvos teritorijoje